آندامان دنیزی (अंडमान सागर، မုတ္တမ، ทะเลอันดามัน، ) — هیند اوقیانوسو یاریم قاپا‌لی دنیز. شرق‌ده هیند-چین و مالای یاریم‌آدا آراسیندا ، جنوب‌دا سوماترا آدا، غرب‌ده کی، آندامان و نیکوبار آدالاری آراسیندا یئرلشیر (آدالار سا‌سینده  بنقال کؤرفزین‌دن آیریلیر). شیمال‌دا ایراوا‌دی چایینین دلتا‌سینا قدر اۇزانیر. مالاکا بوغازی ایله گونئی چین دنیزی ایله بیرلشیر. ساحه‌سی ۶۰۵ مین km²، اوْرتا درین‌لییی ۱۰۴۳ م، ماکسیمال درین‌لییی ایسه ۴۵۰۷، سۇیون اوْرتا حجمی ۶۶۰ مین km³. دیبی قوم‌لو و گیلرلی‌دی، شیمال‌دان جنوبا اراضی‌سیندن فعال یانارداغ قؤوسی کئچیر. ایقلیمی تروپیک(چوخ ایستی)، رۆطوبت‌لی و موسمی‌لودو. دنیزین سطحی تِمپراتورا‌سی قیش‌دا ۲۷،۵-دن °سی، یای‌دا ۳۰ °سی قدردی. درین قاتلاردا (۱۶۰۰ متردن داها درین‌لیکده) - ۴،۸-۵° سی. ایللیک یاغینتی ۳۰۰۰ مم. جریانلار قیش‌دا جنوب-غربه و غربه، یای‌دا شرقه و جنوب-شرقه یؤن‌له‌نیلر. یای‌دا دۇزلولوغو ۳۱،۵-۳۲،۵ ‰، قیش‌دا ۳۰،۰-۳۳،۰ ‰، شیمال حیصّه ‌سینده چای آخی‌می و موسمیلارین ائتکیسی آلتیندا دۇزلولوغو ۲۰-۲۵ ‰ قدر آزالیر. بۇرادا قابارمالار یاریمگونلوی‌دو و ۷،۲ م قدردی. فاونا‌سی زنگین ساییلیر، بۇرادا ۴۰۰ نؤع بالیقلار مسکونلاشیب.